Eugène Louis Bouvier

Eugène Louis BOUVIER (9a de Aprilo 1856 en Saint-Laurent-en-Grandvaux – 14a de Januaro 1944 en Parizo) estis franca entomologo kaj fakulo pri krustuloj. Bouvier estis profesoro en la Nacia Muzeo de Natura Historio de Parizo. 

Biografio
Li gradiĝis en Lons-le-Saunier, kaj el 1882 ĝis 1887, li laboris en la Muséum national d'histoire naturelle, kie li studis kun Alphonse Milne-Edwards (1835–1900) kaj Edmond Perrier (1844–1921). Kun Milne-Edwards, li laboris pri kelkaj krustuloj el la ekspedicioj Travailleur kaj Talisman (1880–1883).

En 1887, li doktoriĝis en naturaj sciencoj per disertacio pri prosobranĉaj gastropodoj, Système nerveux, morphologie générale et classification des Gastéropodes prosobranches. En 1889, li iĝis helpoprofesoro en la Ecole supérieure de pharmacie de Paris, kaj en 1895, li atingis profesorecon pri natura historio (pri "artikuloj"; starte en 1917, kio poste iĝis entomologio) en la muzeo. Bouvier retenis la profesorecon pri entomologio ĝis 1931, kiam li estis sukcedita de René Jeannel (1879–1965).

Liaj fruaj studoj temis pri evolucio de kelkaj specioj, precipe de krustuloj kaj moluskoj. Kellogg, Vernon. (1923). The Psychic Life of Insects by E. L. Bouvier. Science. New Series, Vol. 58, No. 1508. pp. 423–424.

Verkoj
Recherches sur les affinités des Lithodes & des Lomis avec les Paguridés (1895) – Studies on the closer relationships of the king crab Lithodes and Lomis with pagurid hermit crabs.
Nouvelles observations sur les glaucothoés (1905) – New Observations on Glaucothoe (larvae).
[Vie psychique des insectes] (1918) – The Psychic Life of Insects (translated, 1922).
Habitudes et Métamorphoses des insectes (1919) – Behavior and Metamorphosis of Insects.
Le Communisme chez les insectes (1926) – Communism Among Insects.
Monographie des lépidoptères saturnides (1934) – Monograph of Lepidoptera, Saturniidae.  
Décapodes marcheurs de la faune de France (1940) – Decapoda of France.

Heredo
Taksonoj nomitaj laŭ Bouvier estis jenaj:
 Procambarus bouvieri, fiŝo
 Hemidactylus bouvieri, folifingra geko
 Rissoina bouvieri, marheliko
 Eumetula bouvieri, marheliko
 Procolobus bouvieri, simio
 Cyphocaris bouvieri, amfipodo
 Cinnyris bouvieri, nektariniedo
 Scotopelia bouvieri, fiŝgufo
 Procambarus bouvieri, fiŝo
 Messor bouvieri, formiko
 Peripatus bouvieri, velurvermo

 Referencoj 

Kategorio:Francaj zoologoj
Kategorio:Entomologoj